薩佗

又叫，係希臘神話入面嘅潘同戴歐尼修斯嘅複合體自然神靈。

古代傳說

薩佗源自希臘神話，係種半人半獸嘅傳說生物，同戴歐尼修斯好有啦掕。

喺外形上，典型嘅薩佗望落上半身似男人而且從來都唔著衫，下半身就似馬或者山羊。除此之外，一隻薩佗仲會有條好大好樣眼嘅下體。

根據傳說描述，薩佗出嗮名鍾意享樂，而且好淫蕩：傳說講，薩佗住喺山同森林等偏僻嘅地方，會祟拜戴歐尼修斯；佢哋好懶唔會點樣做嘢，終日就係掛住跳舞同飲酒，而佢哋唔跳舞飲酒嗰陣，就鍾意用各種方式追求性愛上嘅快感；甚至仲有啲故仔話，薩佗會為咗得到性愛上嘅滿足而走去強姦牲畜、人類同埋寧芙。

現代奇幻

薩佗嘅形象，有喺廿世紀起嘅奇幻當中出現。例如《龍與地下城》、《睡魔》同埋《Percy Jackson & the Olympians》等嘅著名奇幻作品都有用到薩佗呢條橋段。

半人馬
寧芙
仙子

文獻
Clark, Willene B. (2006), A Medieval Book of Beasts: The Second-Family Bestiary: Commentary, Art, Text and Translation, Woodbridge, England: Boydell Press.

攷

拎

Satyr. Encyclopedia Britannica.
Fauns and Satyrs. TV Tropes.

希臘神話
傳說中嘅種族